Document ID: 31988D0585

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Νοεμβρίου 1988
για την έγκριση τροποποιήσεων των προγραμμάτων σχετικιά με τα ειδικά προγράμματα για τις ομάδες υγειονομικής προστασίας στην Concelho de Mertola που καθορίστηκαν από την Πορτογαλική Δημοκρατία σε εφαρμογή του κανονισμού (ΕΟΚ) αριθ. 3828/85
(Το κείμενο στην πορτογαλική γλώσσα είναι το μόνο αυθεντικό)
(88/585/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3828/85 του Συμβουλίου της 20ής Δεκεμβρίου 1985 για την κατάρτιση ειδικού προγράμματος ανάπτυξης της γεωργίας στην Πορτογαλία (1), όπως τροποποιήθηκε τελευταία από τον κανονισμό (ΕΟΚ) αριθ. 2182/88 (2), και ιδίως το άρθρο 4 παράγραφος 2,
Εκτιμώντας:
ότι στις 16 Μαΐου 1988 η Πορτογαλική Δημοκρατία ανακοίνωσε τροποποίηση των ειδικών προγραμμάτων όσον αφορά τις ομάδες υγειονομικής προστασίας (ηπειρωτική Πορτογαλία και αυτόνομες περιοχές των Αζορών και της Μαδέρα)·
ότι στις 16 Μαΐου 1988 η Πορτογαλική Δημοκρατία ανακοίνωσε τροποποίηση του προγράμματος όσον αφορά την γεωργική ανάπτυξη και την εκτροφή προβάτων στο Concelho de Mertola·
ότι οι εν λόγω τροποποιήσεις αφορούν την επιλεξιμότητα των αρσενικών προβάτων καθώς και τον ραδιοφορητό εξοπλισμό και την πληροφορική για τα ειδικά προγράμματα των ομάδων υγειονομικής προστασίας αφενός για τα ανώτατα όρια που θα ληφθούν υπόψη για τη συμμετοχή του Ταμείου όσον αφορά την απόκτηση γεωργικών μηχανών για το ειδικό πρόγραμμα όσον αφορά την γεωργική ανάπτυξη και την εκτροφή προβάτων στην Concelho de Mertola·
ότι οι εν λόγω τροποποιήσεις προκύπτουν από ανάγκες που έγιναν αισθητές από την εφαρμογή των αντιστοίχων προγραμμάτων στις εν λόγω περιοχές και ότι είναι σύμφωνες με τους στόχους του κανονισμού (ΕΟΚ) αριθ. 3828/85·
ότι αφενός οι τροποποιήσεις αυτές έχουν μεγάλη σημασία για να εξασφαλίσουν την επιτυχία των αντιστοίχων προγραμμάτων και αφετέρου ότι οι δυνατότητες του προϋπολογισμού στην Πορτογαλία είναι αρκετά περιορισμένες·
ότι πρέπει συνεπώς να ληφθεί υπόψη η συνεισφορά του Ταμείου στις δαπάνες που θα πραγματοποιηθούν από την ημερομηνία ισχύος της επιλεξιμότητας των εν λόγω προγραμμάτων·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται οι τροποποιήσεις των προγραμμάτων σχετικά με τις ομάδες υγειονομικής προστασίας (ηπειρωτική Πορτογαλία και αυτόνομες περιοχές) για τη γεωργική ανάπτυξη και την εκτροφή προβάτων στην Concelho de Mertola, που ανακοινώθηκαν από την Πορτογαλική Δημοκρατία στις 16 Μαΐου 1988.
Άρθρο 2
Οι ενισχύσεις που καταβάλλονται από την Πορτογαλική Δημοκρατία σε εφαρμογή των παρουσών τροποποιήσεων είναι επιλέξιμες για χρηματοδότηση από τις 7 Αυγούστου 1988.
Άρθρο 3
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 11 Νοεμβρίου 1988.

Labels: 18
15
1
6